Vytuvai
Vytuvai – dviejų kryžmai sutvirtintų kartelių prietaisas siūlams iš sruogų išvyti. Tai du sukryžiuoti 80–118 cm ilgio sparnai su trimis–aštuoniomis skylutėmis kiekviename. Į šias skylutes įstatomi 20–30 cm ilgio kaišteliai, ant kurių laikosi sruoga. Sparnai horizontaliai užmaunami ant 60–90 cm aukščio stiebo su trimis–keturiomis išsišakojusiomis kojomis arba įtaisyto į trinką, kryžiokus ar kitą pagrindą. Lietuvoje valstiečiai vytuvus plačiai naudojo iki XX a. antros pusės.